# Az Európai Unió C 411A/2015

| | ISSN 1977-0979 |
| --- | --- |
| Az Európai Unió
  Hivatalos Lapja | C 411A |
| | |
| Magyar nyelvű kiadás | Tájékoztatások és közlemények | 58. évfolyam2015. december 11. |

ISSN 1977-0979

Az Európai Unió

Hivatalos Lapja

C 411A

Magyar nyelvű kiadás

Tájékoztatások és közlemények

58. évfolyam2015. december 11.

---

| Közleményszám | Tartalom | Oldal |
| --- | --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Központi Bank |
| 2015/C 411A/01 | Felhívás szándéknyilatkozat benyújtására az Európai Központi Bank (Frankfurt am Main, Németország) felülvizsgálati testületének póttagjaiként kinevezendő külső szakértők számára | 1 |

Közleményszám

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Központi Bank

2015/C 411A/01

Felhívás szándéknyilatkozat benyújtására az Európai Központi Bank (Frankfurt am Main, Németország) felülvizsgálati testületének póttagjaiként kinevezendő külső szakértők számára

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Központi Bank

| 11.12.2015 | HU | Az Európai Unió Hivatalos Lapja | CA 411/1 |
| --- | --- | --- | --- |

11.12.2015

HU

Az Európai Unió Hivatalos Lapja

CA 411/1

---

Felhívás szándéknyilatkozat benyújtására az Európai Központi Bank (Frankfurt am Main, Németország) felülvizsgálati testületének póttagjaiként kinevezendő külső szakértők számára

(2015/C 411 A/01)

1.   Bevezetés

Az 1024/2013/EU tanácsi rendelet (1) az Európai Unió működéséről szóló szerződés 127. cikkének (6) bekezdése alapján létrehozza az egységes felügyeleti mechanizmust. Az egységes felügyeleti mechanizmust az Európai Központi Bank (EKB), és azon tagállamok illetékes nemzeti hatóságai alkotják, amelyek pénzneme az euro, az azon tagállamok, amelyek pénzneme nem az euro, illetékes hatóságaival történő szoros együttműködés kialakításának lehetősége mellett. Az egységes felügyeleti mechanizmus általános működéséért az EKB felelős.

Az 1024/2013/EU rendelet 24. cikkének (1) bekezdése értelmében az EKB felülvizsgálati kérelem benyújtását követően felülvizsgálati testületet hozott létre az 1024/2013/EU rendelettel rá ruházott jogkörben az EKB által hozott határozatok belső adminisztratív felülvizsgálata céljából. A felülvizsgálati testület egy póttagjának helye megüresedett.

Az EKB ezért intézkedik ezen pályázati felhívás közzététele iránt a felülvizsgálati testület egy póttagjának az EKB/2014/16 határozat (2) 4. cikkével összhangban történő kinevezése érdekében.

2.   Az EKB és felülvizsgálati testülete

A felülvizsgálati testület az egységes felügyeleti mechanizmus szerves része. Az 1024/2013/EU rendelet 24. cikkének (1) bekezdésében említett esetekben bármely természetes vagy jogi személy kérheti az EKB e rendelet alapján hozott olyan határozatának felülvizsgálatát, amelynek ő a címzettje, vagy amely őt közvetlenül és egyénileg érinti, az EKB Kormányzótanácsának az említett rendelet 24. cikkének (7) bekezdése alapján hozott határozatai kivételével.

3.   A felülvizsgálati testület összetétele

Az 1024/2013/EU rendelet 24. cikkének (2) bekezdése értelmében a felülvizsgálati testület öt tagból és két póttagból áll, akik nagyra becsült személyek. A felülvizsgálati testület megfelelő erőforrással és szakértelemmel rendelkezik az EKB 1024/2013/EU rendelet szerinti hatáskörei gyakorlásának értékeléséhez. A felülvizsgálati testület tagjait és két póttagját az EKB nevezi ki ötéves, egy alkalommal megújítható időtartamra, és ők függetlenül, a közérdeknek megfelelően járnak el.

A két póttag ideiglenesen helyettesíti a felülvizsgálati testület tagjait azok ideiglenes akadályoztatottsága, halála, lemondása vagy hivatalból való eltávolítása esetén, vagy amennyiben egy adott felülvizsgálati kérelemmel összefüggésben megalapozottan feltételezhető az összeférhetetlenséggel kapcsolatos súlyos aggályok fennállása, például ha a felülvizsgálati testület egy tagjának valamely magán- vagy személyes érdeke befolyásolhatja, vagy azt a látszatot kelti, hogy befolyásolja a feladatai pártatlan és objektív ellátását.

A felülvizsgálati testület tagjait és póttagjait a felügyeleti testülettel folytatott konzultációt követően az Igazgatóság jelöli és az EKB Kormányzótanácsa nevezi ki. Továbbá a Kormányzótanács rögzítette a felülvizsgálati testület tagjai és póttagjai kinevezésének feltételeit.

4.   A felülvizsgálati testület tagjainak és póttagjainak képesítése és gyakorlata

Az 1024/2013/EU rendelet 24. cikkének (2) bekezdésével összhangban a felülvizsgálati testület póttagjait olyan nagyra becsült személyek közül választják ki, akik banki területen vagy más pénzügyi szolgáltatások területén kellően magas szinten szerzett igazolt szaktudással és szakmai gyakorlattal – többek közt felügyeleti ismeretekkel – rendelkeznek. A kiválasztásból ki vannak zárva az EKB, az illetékes hatóságok vagy egyéb olyan nemzeti vagy uniós intézmények, szervek, hivatalok és ügynökségek jelenlegi alkalmazottai, amelyek részt vesznek az 1024/2013/EU rendelettel az EKB-ra ruházott feladatok végrehajtásában. A felülvizsgálati testület póttagjai a banki vagy pénzügyi területen nem folytathatnak más olyan tevékenységet, amely összeférhetetlenséggel járó helyzetbe hozhatja őket és korlátozhatja a jogorvoslati kérelmek elbírálására való képességüket. Tartózkodniuk kell az olyan tevékenységektől, amelyek harmadik szemlélődő személyek számára alapot adhatnak az intézményi összeférhetetlenség felmerülésének látszatára. Ez magában foglalja az egyéb uniós intézmények, szervek, hivatalok és ügynökségek külső tanácsadó vagy felülvizsgálati testületeiben való tagságot. A póttagoknak rövid határidőn belül rendelkezésre kell állniuk az EKB határozataival szembeni jogorvoslati kérelmek elbírálása érdekében.

A póttag kinevezésére oly módon kerül majd sor, amely a tagállamok viszonylatában a lehető legnagyobb mértékben biztosítja a megfelelő földrajzi és a nemek közötti egyensúlyt.

A jelentkezéseket az EKB által végzett összehasonlító értékelésnek fogják alávetni. Ennek során különösen az alábbi szempontok kerülnek figyelembevételre:

a)   Kiválasztási szempontok

A pályázóknak a következő készségekkel és kompetenciákkal kell rendelkezniük:

| — | az uniós jogszabályok magas szintű ismerete és megértése a banki területen és más pénzügyi szolgáltatások területén, |
| --- | --- |

—

az uniós jogszabályok magas szintű ismerete és megértése a banki területen és más pénzügyi szolgáltatások területén,

| — | a banki ágazat működésének magas szintű ismerete és megértése, |
| --- | --- |

—

a banki ágazat működésének magas szintű ismerete és megértése,

| — | a felülvizsgálati eljárások, valamint a felülvizsgálati jogorvoslati eljárásokkal összefüggő igazságszolgáltatási gyakorlatok magas szintű ismerete és megértése. |
| --- | --- |

—

a felülvizsgálati eljárások, valamint a felülvizsgálati jogorvoslati eljárásokkal összefüggő igazságszolgáltatási gyakorlatok magas szintű ismerete és megértése.

Emellett kifejezett előnyt jelent, ha a pályázók a következő készségek és képességek bármelyikével rendelkeznek:

| — | a banki ágazatban szerzett felügyeleti tapasztalat vagy a felügyelethez kapcsolódó jogi feladatok terén szerzett tapasztalat, |
| --- | --- |

—

a banki ágazatban szerzett felügyeleti tapasztalat vagy a felügyelethez kapcsolódó jogi feladatok terén szerzett tapasztalat,

| — | az EU intézményeinek és az EU döntéshozatali folyamatainak, továbbá az EKB, valamint különösen az egységes felügyeleti mechanizmus tevékenységei szempontjából jelentős európai és nemzetközi folyamatok mélyreható ismerete, |
| --- | --- |

—

az EU intézményeinek és az EU döntéshozatali folyamatainak, továbbá az EKB, valamint különösen az egységes felügyeleti mechanizmus tevékenységei szempontjából jelentős európai és nemzetközi folyamatok mélyreható ismerete,

| — | az EKB, valamint különösen az egységes felügyeleti mechanizmus feladatainak és működésének mélyreható ismerete. |
| --- | --- |

—

az EKB, valamint különösen az egységes felügyeleti mechanizmus feladatainak és működésének mélyreható ismerete.

b)   Jelentkezési feltételek

A pályázóknak az alábbi jelentkezései feltételeknek kell megfelelniük (a jelentkezési határidő utolsó napjáig). Kötelező feltételek:

| — | az EU valamely tagállamának olyan állampolgára, aki jogosult állampolgári jogainak teljes körű gyakorlására, |
| --- | --- |

—

az EU valamely tagállamának olyan állampolgára, aki jogosult állampolgári jogainak teljes körű gyakorlására,

| — | magas szintű angol nyelvtudás, bizonyított dokumentumszerkesztési és előadói készséggel, |
| --- | --- |

—

magas szintű angol nyelvtudás, bizonyított dokumentumszerkesztési és előadói készséggel,

| — | az EU legalább egy másik hivatalos nyelvének magas szintű ismerete. |
| --- | --- |

—

az EU legalább egy másik hivatalos nyelvének magas szintű ismerete.

Emellett az EU további hivatalos nyelveinek magas vagy jó szintű ismerete előnyt jelent.

5.   Díjazás

A sikeres pályázók a rájuk ruházott feladatoknak megfelelő díjazásban részesülnek.

6.   Kinevezés

A kiválasztási eljárás lefolytatására az 1024/2013/EU rendelettel és a felülvizsgálati testület működési szabályaival összhangban kerül sor. A felülvizsgálati testület póttagját az EKB Kormányzótanácsa nevezi ki személyes minőségben, ezért ők a feladataikat nem ruházhatják át a testület más tagjára vagy harmadik félre.

7.   Tartaléklista

A kiválasztási bizottság a megfelelő pályázókat tartaléklistára helyezheti, amelyről a pályázók a jövőben hasonló pozícióba kinevezhetők lesznek. Ilyen esetben erről a pályázókat megfelelő módon tájékoztatják. A tartaléklista a felülvizsgálati testület azon póttagjának kinevezését követő öt éven belül marad érvényes, amely póttag kinevezésére a jelen felhívás vonatkozik.

8.   Függetlenség, kötelezettségvállalási és érdekeltségi nyilatkozat

A felülvizsgálati testület póttagjai függetlenül, a közérdeknek megfelelően járnak el. E célból nyilvános kötelezettségvállalási nyilatkozatot kell tenniük, továbbá nyilvános nyilatkozatot kell tenniük érdekeltségeikről, megjelölve azon közvetlen vagy közvetett érdekeltségeiket, illetve ezek hiányát, amelyek úgy tekinthetők, hogy függetlenségüket befolyásolhatják. Emellett arról is nyilatkozniuk kell, hogy eleget fognak tenni a bizalmas kezelésre vonatkozó szabályoknak.

9.   Adatvédelmi nyilatkozat

Az EKB a pályázókra vonatkozó valamennyi személyes információt a 45/2001/EK európai parlamenti és tanácsi rendelet (3) és az EKB/2007/1 határozat (4) alapján fogja feldolgozni. Ez különösen az ilyen adatok bizalmasságára és biztonságára vonatkozik. Az EKB Jogi Főigazgatója lesz az EKB-nak ezen álláshirdetés alapján a kiválasztási folyamatban való érintettséghez kapcsolódó személyes adatok feldolgozásának ellenőrzésével megbízott személy. Az adatfeldolgozás célja a felülvizsgálati testület póttagja kiválasztásának és kinevezésének megszervezése. Valamennyi személyes adat kizárólag ebből a célból kerül feldolgozásra.

A pályázók személyes adatainak címzettjei a kiválasztási bizottság tagjai, az EKB Igazgatósága és az EKB felügyeleti testülete, valamint az EKB Kormányzótanácsának tagjai.

Az EKB a sikeres pályázók adatait a hivatali idejük megszűnését követő öt éven át őrizheti meg. A sikertelen pályázók esetében az adatok a kiválasztási eljárás lezárultát követő két éven át kerülnek megőrzésre. Jogvita esetén a fent említett megőrzési időszakok a valamennyi vonatkozó eljárás lezárultát követő két évvel meghosszabbodnak.

A pályázók jogosultak az adataikhoz történő hozzáférésre, valamint az azonosító adataik naprakésszé tételére, illetve azok kijavítására. A jelentkezési feltételeknek valamint a kiválasztási feltételeknek történő megfelelést alátámasztó adatok naprakésszé tételére, illetve kijavítására azonban az egyenlő hozzáférés és a megkülönböztetés-mentesség alapelvének történő megfelelés, továbbá a valamennyi pályázó számára szilárd, átlátható és igazságos kiválasztási folyamat biztosítása érdekében a szándéknyilatkozat benyújtására irányadó határidő lejártát követően nincs lehetőség.

A pályázók az eljárás során jogosultak a rájuk vonatkozó értékelési adatokhoz történő hozzáférésre. A kiválasztási bizottság, az EKB Igazgatósága és az EKB felügyeleti testülete, valamint a Kormányzótanács megfontolásai és döntéshozatala bizalmasságának biztosítása érdekében, továbbá az egyéb pályázók jogainak és szabadságainak védelme érdekében a pályázók hozzáférési joga kizárólag a saját maguk által benyújtott dokumentációra és a rájuk vonatkozó értékelésre korlátozódik.

A pályázók bármikor jogosultak az európai adatvédelmi biztoshoz folyamodni.

A jelen eljárás alapján történő kinevezését követően a felülvizsgálati testület póttagjának a neve közzétételre kerül az EKB honlapján.

10.   Jelentkezési eljárás

Ahhoz, hogy a jelentkezés érvényesnek minősüljön, azt az alábbiakban leírt eljárásoknak megfelelően kell benyújtani, és annak az alábbiakat kell tartalmaznia:

| — | Kitöltött jelentkezési formanyomtatvány, amely elérhető: http://www.ecb.europa.eu |
| --- | --- |

—

Kitöltött jelentkezési formanyomtatvány, amely elérhető: http://www.ecb.europa.eu

| — | Naprakész önéletrajz (az európai önéletrajz mintája [amelynek használata ajánlott] letölthető ugyanerről a weboldalról). |
| --- | --- |

—

Naprakész önéletrajz (az európai önéletrajz mintája [amelynek használata ajánlott] letölthető ugyanerről a weboldalról).

A jelentkezéseket legkésőbb 2015. december 16-ig kell benyújtani (a beérkezés napja kerül figyelembe vételre). A jelentkezések beküldhetők ajánlott levélben, illetve futárszolgálattal a következő címre:

| European Central Bank |
| --- |
| Director General Legal Services |
| Kaiserstraße 29 |
| 60640 Frankfurt am Main |
| Németország |

European Central Bank

Director General Legal Services

Kaiserstraße 29

60640 Frankfurt am Main

Németország

A jelentkezést a pályázónak alá kell írnia.

A fent említett határidő után vagy más módon, például faxon benyújtott jelentkezések nem kerülnek figyelembevételre. A nem egyértelmű vagy hiányos jelentkezések nem kerülnek figyelembevételre. A kiválasztási folyamat megkönnyítésére a szándéknyilatkozat benyújtására vonatkozó jelen felhívással kapcsolatban a pályázókkal folytatott kommunikáció angol nyelven történik.

A pályázóknak a jelentkezésük naprakész állapotban történő tartása érdekében késedelem nélkül, írásban kell értesíteniük az EKB-t a helyzetükben vagy címükben bekövetkezett bármely változásról.

A szándéknyilatkozat benyújtására vonatkozó jelen felhívásra jelentkező valamennyi pályázó értesítést kap a kiválasztási és kinevezési eljárás eredményéről.

---

(1)  A Tanács 1024/2013/EU rendelete (2013. október 15.) az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról (HL L 287., 2013.10.29., 63. o.).

(2)  A felülvizsgálati testület és eljárási szabályzata létrehozásáról szóló, 2014. április 14-i EKB/2014/16 határozat. (HL L 175., 2014.6.14., 47. o.).

(3)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

(4)  Az Európai Központi Bank EKB/2007/1 határozata (2007. április 17.) az Európai Központi Banknál az adatvédelemmel kapcsolatos végrehajtási szabályok elfogadásáról (HL L 116., 2007.5.4., 64. o.).

---